Jóga Nidra er forn jógaástundun sem hefur notið vaxandi vinsælda í hinum vestræna heimi á liðnum árum . Ekki síst vegna þess að aðferðin losar um streitu og spennu sem fylgir auknu álagi , hraða og annríki nútímamannsins . Nidra þýðir svefn , en ólíkt svefni er Jóga Nidra meðvituð djúpslökun handan hugsana og tilfinninga . Í Jóga Nidra er leitt í djúpt slökunarástand handan skilningarvitanna þar sem engin streita býr og fullkomin eining ríkir . Jóga Nidra er ein af mörgum aðferðum að vakna til vitundar . Jóga Nidra leiðir til vakningar varðandi öndunartækni , orku og líkamsvitund . Leitt er inn í slökunina með mismunandi hætti og smám saman er farið inn á dýpsta svið slökunar . Þar getur líkaminn heilað sig , náð jafnvægi og losað um streitu , kvíða og órólegar hugsanir . Í tímunum er farið í mjúkar flæðandi jógastöður í 15 - 20 mínútur áður en farið er í djúpslökunina . Gott er að hafa með sér augnpúða eða klút til að leggja yfir augun . Um er að ræða hóptíma / námskeið . Dagsetning : Hefst 6. janúar og stendur í 6 vikur . Kennsla : Kennt er á mánudögum og miðvikudögum frá kl. 17:15 – 18:30 Kennari : Sigurbjörg ÞorgrímsdóttirVerð : 20.900 kr , námskeiðsgjald , greiðist að fullu í fyrsta tíma .